Document ID: 31997R1502

ΚΑΝΟΝΙΣΜΟΣ (ΕΚ) αριθ. 1502/97 ΤΗΣ ΕΠΙΤΡΟΠΗΣ της 29ης Ιουλίου 1997 για τροποποίηση του κανονισμού (ΕΟΚ) αριθ. 689/92 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 5,
Εκτιμώντας:
ότι ο κανονισμός (ΕΟΚ) αριθ. 689/92 της Επιτροπής (3), όπως τροποποιήθηκε τελευταία με τον κανονισμό (ΕΚ) αριθ. 1396/97 (4), καθορίζει τους όρους αποδοχής των σιτηρών παρέμβασης 7
ότι ο κανονισμός (ΕΟΚ) αριθ. 1766/92 προβλέπει ότι, για να ληφθεί υπόψη ο ειδικός βλαστητικός κύκλος του αραβοσίτου και του σόργου, η τιμή παρέμβασης που εφαρμόζεται στα σιτηρά αυτά κατά το μήνα Μάιο συνεχίζει να ισχύει τον Ιούλιο, Αύγουστο και Σεπτέμβριο της επόμενης περιόδου εμπορίας 7
ότι το πλεονέκτημα αυτό πρέπει να περιοριστεί στα σιτηρά της παλαιάς συγκομιδής 7 ότι πρέπει κατά συνέπεια να προσαρμοστεί ο κανονισμός (ΕΟΚ) αριθ. 689/92 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΟΚ) αριθ. 689/92, το τελευταίο εδάφιο της παραγράφου 1 συμπληρώνεται από το ακόλουθο κείμενο:
«Για τον αραβόσιτο και το σόργο που προσφέρονται στην παρέμβαση κατά τους μήνες Αύγουστο και Σεπτέμβριο, δεν εφαρμόζεται η διάταξη του παρόντος εδαφίου».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1997.

Labels: 3
2
17